lv en es es it lv lv lt it en lv en lv lv fr lv lv lv en lv lv lv lv lv en hbs_lat fr lv lv sl en lv en en lv lv lv lv lv lv en lv lv en en en fa en en en en lv lv lv lv en de lv lv lv en en id lv lv fr lv lv lv en lv lv lv lv lv en hbs_lat fr lv lv sl en es es it en
Bauskas un Rundāles novada sporta spēles
⬆️ PL & DAB rezultāti un reitingi
Dambretes ziņas, treniņi, teorija un viss aktuālais par dambreti
Kāpēc bērniem ir jāspēlē dambrete?
Spēles noteikumi 64 lauciņu dambretē
Bauskas un Rundāles novada sporta spēles
Bauskas un Rundāles novada sporta spēles
SPORTA SPĒLES AIZVADA DAMBRETISTI
Jau tradicionāli daudzu gadu garumā janvāra mēneša Bauskas un Rundāles novadu mācību iestāžu sporta spēļu sacensības ievada dambretisti. Izņēmums nebija ari šogad. Sekmīgi aizvadīti komandu turnīri piecās vecuma grupās. Sacensībās iesaistījās desmit skolu un Kandavas LT Saulaines TS dambretisti – 152 dalībnieki pārstāvēja 38 komandas. Sporta spēļu sacensības pirmie uzsāka U-9 grupas dalībnieki. Desmit komandu konkurencē pārliecinoši labākā bija Bauskas pamatskolas 2.klases izlase, kuru pārstāvēja Renārs Staškevics, Roberts Maikūns, Zane Lea Zunda un Luīze Līna Birkmane. Latvijas pērnā gada čempionāta pirmo divu vietu ieguvēji Renārs un Roberts pieveica visus deviņus pretiniekus, bet komanda par 7 punktiem apsteidza sekotājas. Komandu dalībnieku sastāvs sporta spēļu sacensībās noteikts tāds pats kā Zemgales reģiona (Bauskā 6.martā) un Latvijas skolu 72.spartakiādes finālsacensībām (Bauskā 6.aprīlī) – komandas sastāvā četri dalībnieki, tajā skaitā vismaz divas meitenes. To, ka meitenes nav vājākas pār puišiem apstiprināja trenera Modra Indriksona Uzvaras pamatskolas audzēknes Enija Būmeistare, Kitija Valmunska, Enija Mežsarga un Simona Jansone – pieveicot sešas komandas, pret divām spēlējot neizšķirti, ierindojoties otrajā vietā. Komandu cīņā trešajā vietā ierindojās Pilsrundāles vidusskolas komanda, kuras dalībniece Viktorija Beitiņa-Ševčenko uzveica visas deviņas pretinieces pie 1.meiteņu galdiņa. U-11  vecuma grupas cīņās iesaistījās astoņas komandas un līdzīgi U-9 grupas cīņu rezultātiem pirmās vietas ieguvēji sekotājus apsteidza par 7 punktiem. Uzvarēja Bauskas 2.vidusskolas 1.komanda, kurā cīnījās Jurģis Stīpnieks, Niks Ēķis, Nikola Šakele un Elīza Manavicka. Otrajā vietā ierindojās Bauskas Sākumskolas izlase, kuras punktu pūru ar visām septiņām uzvarām papildināja Keita Enija Platā. Tāds pats panākums ari uzvarētāju komandas dalībniekam Nikam Ēķim. Komandu cīņā trešo vietu izcīnīja Bauskas 2.vidusskolas 2.komanda. Jāatzīst, ka tikai   visas Bauskas 2.vidusskolas pedagogu saimes un īpaši enerģiskās sporta skolotājas Jeļenas Vederņikovas darba attieksmes rezultātā var gūt šādus panākumus. Skolas izlases komandas jāmin arī kā uzvarētājas U-14 vecuma grupā, kur pirmai komandai uzvaras laurus desmit komandu konkurencē nodrošināja Denijs Vilhelms Krauklis, Pāvels Seredickis, Evelīna Gateža un Alise Ūbele, un U-16 vecuma grupā, kur par uzvaru septiņu komandu turnīrā čempionu medāļas saņēma Arkādijs Pašišņaks, Henijs Pauls, Angelīna Ļisicka un Nelda Strautzele. U-14 un U-16 vecuma grupās  komandām otrajās vietās ierindojās Vecsaules pamatskolas, bet abas  trešās vietas izcīnīja Pilsrundāles vidusskolas komandas. Šo abu grupu turnīrus 68 dalībnieku pulkā ar visām deviņām uzvarām noslēdza tikai Reinis Štāls, bet viņa pārstāvētā Bauskas pamatskolas komanda U-14 vecuma grupā ierindojās ceturtajā vietā. Pēc izglītības iestāžu reformām sarūk skolu skaits dalībai vecākajā grupā. Sporta spēļu sacensībās U-20 vecuma grupā   trīs komandu konkurencē uzvarēja Kandavas LT Saulaines TS dambretisti.
Māris BERGS, sacensību galvenais tiesnesis
Posted in Bauskas dzīve
Pierīgas čempionātā triumfē Babīte
DAB jaunās sezonas 1.posma rezultāti (pievienota tabula + reitingi)
Your email address will not be published. Required fields are marked *
This site uses Akismet to reduce spam. Learn how your comment data is processed.
Beļģijā sācies Eiropas čempionāts 100 lauciņu dambretē
Par Rīgas čempionu 64 lauciņu dambretē 12.reizi kļūst Guntars Purviņš
Interesantos apstākļos ievēl jauno valdes locekli
Švarcmans atkal neuzvarams, Valnerim 3.vieta
Bauskas dzīve Blogs Dambrete bērniem Dambretes kalendārs Dambretes noteikumi Dambretes ziņas Ekspertu stūrītis Golubeva - Sadovska Kur spēlēt dambreti Latvijas čempionāti Lidojošā dambrete Nolikumi ONLINE Turnīri PL, DAB, ALBATROSS - reitingi Riga Open 2018 Sākums Vēsturiskie rezultāti
Visas tiesības aizsargātas 2020 |
Kāpēc bērniem ir jāspēlē dambrete?
Dambretes treniņu bērnu programma
Spēles noteikumi 64 lauciņu dambretē